runetrust/blame-folketinget-dk huggingface dataset:
Magnus Heunicke (S), 2024-05-17:
Vi mener, at der både skal hastighed til for at begrænse klimaforandringerne, begrænse vores CO 2 -udslip og vise en vej til resten af verden, i forhold til hvordan det kan lade sig gøre, og at der skal hastighed til i forhold til at ruste os mod klimaforandringerne.
Ole Stavad (S), 2003-12-19:
Jeg vil ikke lægge op til nogen stor diskussion med den radikale ordfører og i øvrigt udtrykke tilfredshed med, at der fra radikal side bliver givet udtryk for, at hvis det er sådan, at ting udvikler sig anderledes, end det er forudsat, er der en vilje hos Det Radikale Venstre til inden for de rammer, der er, at prøve at rette op på det.
Eyvind Vesselbo (V), 2004-05-04:
Men jeg er helt enig med fru Jytte Andersen i, at teatrene har brug for tilskud og har brug for et fundament, og det er jo det, der er gjort ved at give Det Danske Teater en ekstrabevilling på 3,7 mio. kr. Jeg mener faktisk, at tingene hænger enormt godt sammen.
Stinus Lindgreen (RV), 2022-04-08:
Og jeg ser, ligesom også min kollega fra Venstre var inde på, en kobling til lovforslagets første del, og jeg har også her en del spørgsmål, der skal afklares, så vi ikke kommer til at stille nogen aktører og derved landets borgere ringere end i dag, men at vi alene sørger for at sikre en bedre tilgængelighed.
Dorte Bennedsen (S), 1999-03-19:
Men der er ingen tvivl om for os i hvert fald, at de nye muligheder vil være et incitament for den gruppe af udlændinge, som gerne vil vende hjem, men som hidtil har veget tilbage for at realisere tanken, fordi det var økonomisk fuldstændig uoverkommeligt. Jeg vil godt slutte min ordførertale her med at takke ministeren for, at forslaget har været sendt til høring så betids, at vi andre også har haft fornøjelse af høringssvarene inden førstebehandlingen.
Nikolaj Villumsen (EL), 2012-12-12:
I en efterfølgende debat siger Emilie Turunen, at det lugter lidt af ideologisk modstand, og at man jo godt kunne prikke lidt til økonomi- og indenrigsministeren og spørge om, hvad det egentlig handler om, når økonomi- og indenrigsministeren afviser dansk deltagelse i den her finansskat.
Ole Stavad (S), 2003-05-09:
Når Dansk Folkeparti sammen med regeringen tager økonomien fra amterne, er hr. Mikkel Dencker så ikke enig i, at når man samtidig kombinerer det med et skattestop og fjerner mulighederne for at tilføre yderligere indtægter, så sætter man amterne i en spændetrøje, hvorved man ikke under nogen forhold kan leve op til de pæne festtaler, som man holder i Dansk Folkeparti?
Line Barfod (EL), 2003-04-30:
I svar på spørgsmål nr. S 244 til spørgeren afviser beskæftigelsesministeren at foretage sig noget i forhold til Morsø Kommune, som fratog kontanthjælpen til en række personer, som skønnedes uvillige til at påtage sig arbejde, at lade sig aktivere eller på anden måde selv skaffe sig forsørgelse.
Rune Lund (EL), 2019-10-10:
Altså, der er ingen grund til, at de personer, som har været involveret i udbytteskatteskandalen, i forhold til at der er blevet udbetalt penge på et forkert grundlag, også decideret er svindlet – der er tale om forskellige sager – så også kan få dækket deres omkostninger på den her måde, altså få dem betalt af den danske stat.
Mette Bock (LA), 2018-10-11:
På den måde kan man sige, at der, selv om man ikke er med i en medieaftale og de dele, som omhandler DR, så altså er mulighed for, at i hvert fald de største partier har en indflydelse, når DR skal omforme det, der står i public service-kontrakten, til den konkrete dagligdag i DR.
Julie Skovsby (S), 2021-05-21:
Jeg står her jo selvfølgelig som medlem af Retsudvalget, men også som Socialdemokratiets psykiatriordfører, og jeg er egentlig rigtig glad for at høre de tilkendegivelser, der gives her, om, at man er optaget af emnet, og at man også ønsker at gå ind i det her spørgsmål og spørge, hvordan det kan være, at folk ikke søger den psykologbehandling, når de har brug for det.
Lars Boje Mathiesen (NB), 2020-12-15:
Jeg kunne f.eks. også godt tænke mig, at man i Folketinget måske blev enige om, at alle partier før et folketingsvalg var enige om, at man fremlagde en økonomisk politik og fik den gennemregnet af økonomer, så vælgerne derude kunne se sort på hvidt, hvad partiernes politik rent faktisk vil have af betydning for bnp, for arbejdsløsheden og for velstanden i Danmark.
Benny Engelbrecht (S), 2016-12-05:
Jeg går ud fra, at statsministeren anerkender, at hvis man bare skal leve op til at kunne levere den samme velfærd i 2025 som i dag, skal man regne med en gennemsnitlig vækst på 0,6 pct. Jeg kan se, at det ikke umiddelbart ser ud, som om statsministeren er uenig med mig i det.
Søren Søndergaard (EL), 2022-04-19:
For problemet er, at hvis der er nogen, der føler sig intimideret, så har vi allerede dér en lillebitte – og jeg indrømmer, at det her ikke er en kæmpe sag – indskrænkning af ytringsfriheden og pressefriheden, fordi folk tænker: Kan jeg gøre det her, eller skal jeg lade være med det?
Martin Lidegaard (RV), 2014-01-17:
Når man så alligevel står her og sådan puster et hvidt lagen om afskaffelse af befordringsfradraget op, der helst skal svæve hen foran tv-kameraerne her, er det jo mod bedre vidende, for man ved godt, at det ikke er regeringens politik, og jeg gentager gerne, at det ikke er det – men deraf metaforen med spøgelser.
Mette Frederiksen (S), 2013-11-22:
Ja, jeg bygger det på, at når vi så følger de mennesker, der har fået muligheden for først at få uddannelseshjælp og efterfølgende en yderligere ydelse qua det lovforslag, vi diskuterer her, kan vi se, at der kun er en meget lille del af de pågældende mennesker, der er kommet i beskæftigelse, og en meget lille del, der er overgået til ordinær uddannelse.
Birthe Rønn Hornbech (V), 2005-11-30:
Der er tale om, at vi ophæver et forbud mod lokal finansiering og giver mulighed for f.eks. samarbejde mellem flere menighedsråd, hvis de oven i de sædvanlige præstestillinger ønsker en præst i en årrække til særlige folkekirkelige opgaver eller et helt liv.
Lissa Mathiasen (S), 2005-12-01:
Det helt principielle i denne diskussion er jo spørgsmålet om, hvorvidt Dansk Folkeparti mener, at de penge, som lejerne fortsætter med at betale, også når lånene i deres ejendomme er færdigbetalt, skal komme lejerne i de eksisterende boliger til gode i form af lavere huslejer og bedre og mere renovering – det er det, vi ønsker – eller om lejerne skal nøjes med den smule peanuts, man har delt ud til dem.
Esben Lunde Larsen (V), 2017-02-01:
Men det er klart, at hvis man fra kommunens side i samspil med lodsejerne synes, at det er den forkerte løsning, og at man foretrak selv at finansiere en løsning, der så kostede 15 mio. kr., for at få den store løsning med færre driftsomkostninger på sigt, så kan kommunen jo til enhver tid – det tillader loven jo – gå ind og finansiere projektet til den store løsning, altså hvis kommunen mener, at man så sparer driftsudgifter i det lange løb.
Dan Jørgensen (S), 2022-06-02:
Vi har sat et større milliardbeløb af til at energirenovere og til at udskifte de fossile brændselskilder, altså olie- og gasfyr, med alternativer, og det er klart, at det, der heldigvis også foregår derude i mange kommuner, hvor man jo energirenoverer, sådan at mange af de kommunale bygninger, der i dag ikke har samme standard, får samme standard, som der gælder for nye bygninger i staten, også har meget stor effekt, og det bakker vi selvfølgelig helt op om.
Rasmus Lund-Nielsen (M), 2023-04-25:
Det var den primære årsag til, at jeg personligt valgte at pausere en ganske travl psykologvirksomhed for at gå ind i politik, og i den proces skrev jeg en bog om, hvordan vi kan skabe et mere trivselsfremmende samfund, ud fra de erfaringer, jeg havde gjort som psykolog i de 8 år, jeg havde haft min egen praksis.
Ole Hækkerup (S), 2013-04-11:
Men hvad angår den grundlæggende problemstilling – kan det lade sig gøre både at få tryghed og samtidig at få frihed? – altså at man overholder reglerne, overholder dansk ret, international ret osv. og samtidig sikrer sig tryghed i forhold til terror, vil vores udgangspunkt være det stik modsatte af det udgangspunkt, fru Marie Krarup havde.
Pernille Rosenkrantz-Theil (EL), 2003-11-11:
I forbindelse med det her års finanslov er der meget få lyspunkter, men et af dem er, at de handicappede for fremtiden får en SU, de kan leve af, og at de dermed slipper for det ydmygende dobbelte optag, som de ellers har været udsat for.
Brian Mikkelsen (KF), 2003-03-20:
Vores krav er, at der til gengæld bliver taget nye initiativer inden for de indsatsområder, flerårsaftalen beskriver, og det er bl.a. indførelsen af en 3+2-struktur, styrket internationalisering, geografisk spredning og mere specialiserede faglige miljøer, øget fokus på beskæftigelsesmulighederne i kulturerhvervene og styrket efter- og videreuddannelse. Lige nu er vi i gang med at forhandle resultatkontrakter med musikkonservatorierne, og kontrakterne vil indeholde en række resultatmål, som relaterer sig til flerårsaftalens indsatsområder.
Ellen Trane Nørby (V), 2012-10-04:
Hvis der er nogen, der advarer mod deres egen økonomiske politik, er det da vist Socialdemokraterne, som lige nu er for den dagpengereform, de tidligere var imod, er for den tilbagetrækningsreform, de tidligere var imod, og i det hele taget styrer landet på et økonomisk grundlag, som i hvert fald ser ud til at være væsensforskelligt fra det, man gik til valg på.
Frank Aaen (EL), 2000-10-24:
Det er en skatteudgift af betydelig størrelse, og jeg går ud fra, at det fortsat er en skatteudgift, uanset om skatteprocenten sænkes fra 32 til 30. Jeg forstår bemærkningerne sådan, at her er der et unødigt tilskud, og at det drejer sig om, at der kan komme 5 mia. kr. mere i kassen næste år, hvis man nedsætter
Kristian Thulesen Dahl (DF), 2009-10-08:
Det, der er meget enkelt, og som står fuldstændig krystalklart, er det det, der fremgik af pressemødet, er det det, der fremgik, efter man havde været på B.T.s debatredaktion, eller er det det, der fremgår efter lørdag aften, hvor der kom et telegram ud om, at man nu havde ændret på det med kørselsafgift og registreringsafgift?
Karina Adsbøl (DF), 2015-02-18:
Men i forhold til de store forskelle i sagsbehandlingen rundtomkring i kommunerne og de forskellige serviceniveauer vil jeg spørge: Er det et emne, ministeren vil arbejde videre med for at sikre, at borgerne rundt i landets kommuner får en mere ensartet indsats og på den måde ikke skal føle sig tvunget til at skulle flytte til en kommune, hvor de måske bedre kan få hjælp?
Svend Aage Jensby (V), 2002-04-10:
Må jeg så sige til hr. Søvndal: Det lå jo ikke - da hr. Søvndal stillede det her spørgsmål - på bordet, at jeg i dag siger i Folketinget, at når det drejer sig om dansk forsvarspolitik, føler jeg mig mere tryg ved at arbejde sammen med Dansk Folkeparti end med - i særdeleshed - hr. Søvndal.
Arne Melchior (CD), 2000-11-29:
Jeg føler mig opmuntret, fordi der tydeligvis er en stærk forståelse for og en stærk vilje til, at det nytter noget, og derfor vil jeg gerne advisere en ny debat om turisme i indeværende samling, altså tidligt i kalenderåret 2001, velsagtens i form af en forespørgsel, således at den kommende debat i modsætning til den, vi har i dag, vil kunne resultere i en vedtagelse, som vil være et udråbstegn til regeringen med henblik på finanslov 2002 og fremefter.
Pia Gjellerup (S), 2000-11-29:
Så jeg synes med en almindelig manen til besindighed, at det vil være klogt af os - det kunne man jo f.eks. gøre i en beretning - at man aftalte den forretningsgang, at jeg gav tilsagn om at udarbejde en skrivelse til mine ministerkollegaer med en gennemgang af de love, som vi har afdækket, som vedrører bestemmelser om mindstealdrene, og så med den tilføjelse, at der også vil gøre sig en gennemgang med den øverste alder gældende, og så se på at få diskuteret det emne, at være forberedt på, at det emne tages med, når de pågældende love i forvejen er til behandling i Folketinget.
Ellen Trane Nørby (V), 2017-02-03:
Vi synes, det er for bredt og for upræcist formuleret og har for lidt fokus på patientsikkerhed, men vi vil gerne fra regeringens side se nærmere på de muligheder, der er for at slette decideret fejlagtige oplysninger i patientjournalerne i de helt ekstraordinære tilfælde.
Martin Henriksen (DF), 2010-04-20:
Og det er jo, fordi den måde, man fører politik på, er, at man ikke sætter sig ordentligt ind i tingene og kommer med nogle eksempler, som man beder andre om at forholde sig til fra Folketingets talerstol, vel vidende at vi selvfølgelig ikke kan stå heroppe og sagsbehandle enkeltsager.
Brian Mikkelsen (KF), 1999-04-13:
Men at gennemføre en lov, som man gjorde - jeg husker tydeligt debatten; lige pludselig gennemførte man, fordi man havde fundet ud af, at Den Danske Bank havde overtaget Danica og havde nogle skattemuligheder, en særlovgivning udelukkende møntet på Den Danske Bank. Så var konsekvensen desværre også den, at den lige pludselig altså også ramte andre virksomheder, skadesforsikringsvirksomhed i det hele taget.
Tina Nedergaard (V), 2011-10-06:
I modsætning til f.eks. efterlønsreformen, tilbagetrækningsreformen, dagpengereformen m.v., hvor Det Radikale Venstre har understreget, at de står fast på, at det var nødvendige reformer i Danmark, har jeg under valgkampen hørt en engageret fru Marianne Jelved fastholde, at genopretningspakken og dens nedskæringer på bl.a. uddannelse skulle fjernes.
Søren Kolstrup (EL), 2000-03-17:
Der, hvor vi til gengæld lytter - det er ikke blot til denne organisation, men i bred almindelighed til de problemer, der er kommet frem - er selvfølgelig, når man drøfter spørgsmålet om afstand mellem vindmølle og nabo, når man drøfter spørgsmålet om møllernes størrelse, og vi er ikke enige i denne organisations konklusioner, men vi lytter til de problemer, som man peger på.
Ole Birk Olesen (LA), 2014-12-04:
Så hvis man går ind for en boligjobordning, skal man jo sige: Jamen det gør vi, fordi vi hellere vil have en boligjobordning, end vi vil hæve beskæftigelsesfradraget, så hver eneste dansker i arbejde får 500 kr. mere til sig selv.
Kenneth Kristensen Berth (DF), 2018-11-13:
Og ja, de her dommedagsbetragtninger, som vi har været lidt inde på, om Danmark som de pædofiles paradis og yndlingsdestination for børnelokkere, og jeg ved snart ikke hvad, dem tror jeg vi endegyldig kan begrave i dag, hvis vi ikke allerede gjorde det sidste år.
Egil Hulgaard (KF), 2020-11-19:
Den eneste bemærkning fra vores side er, at vi sådan set synes, at beføjelserne lyder fornuftige, hvis den måde, som de bliver implementeret på, følger normale forvaltningsretlige regler, og det er altså sådan noget, der indeholder partshøring, og der skal være en begrundet mistanke for at stille krav om prøveprodukt, og der skal være en proportionalitet i forhold til beslaglæggelse og destruktion.
Finn Sørensen (EL), 2012-05-15:
Jeg synes nu, det er lidt bekymrende, at ordføreren ikke vil udelukke forringelser, hverken af SU eller kontanthjælp, og så skal jeg spørge ordføreren om det, fordi man forventer, at det skulle gavne de unge menneskers muligheder for at få uddannelse og arbejde, at man tager nogle penge fra dem.
Søren Krarup (DF), 2008-01-23:
Og jeg synes, det var ganske oplysende over for netop de læger, der jo selvfølgelig gik ind i den sag her med ganske bestemte hensigter, nemlig at mistænkeliggøre aftalen, at der var andre læger end læge Schaumburg i Ugeskrift for Læger, der gjorde opmærksom på, at disse læger i allerhøjeste grad politiserede.
Elisabeth Arnold (RV), 2003-04-29:
Jeg vil gerne spørge justitsministeren om udviklingen i den sag, der er opstået omkring Statsadvokaten for Sjælland, hvor en politikreds, nemlig Frederikssund Politikreds, viser sig at have haft overtrædelser af retsplejeloven, at have haft en stor ophobning af sager, som ikke er blevet opklaret, som oven i købet har betydet, at der er personer, som er sluppet for tiltale, fordi deres sager er blevet forældede. Jeg vil gerne høre, hvad justitsministeren har tænkt sig at gøre i den anledning.
Elisabeth Arnold (RV), 1997-11-05:
Der er den mulighed, at arbejdsgiveren betaler skatten for den arbejdstager, der har fået en ydelse, og der er også den mulighed, at man forsikrer sig, sådan at den afgrænsning, som jeg før nævnte der er vanskelig, i stedet for at skulle nedfældes i loven nu bliver et anliggende mellem den arbejdsgiver, som køber forsikringen, og det forsikringsselskab, som skal dække forsikringens område.
Trine Pertou Mach (EL), 2026-02-18:
For hvordan kan vi ellers overhovedet opretholde ambitionen og håbet om en tostatsløsning i en tid, hvor både Israel og USA modarbejder det fuldstændig massivt, hvis ikke man er villig til at tage den konfrontation og skaffe nogle andre allierede, der kan handle?
Jonas Dahl (SF), 2012-05-08:
Jeg er sådan set fuldstændig enig i, at der selvfølgelig er en sammenhæng, men det, der var problemet, da hr. Thulesen Dahl selv stod heroppe på talerstolen, var, at hr. Thulesen Dahl jo selv måtte erkende, at han ikke havde læst 2020-planen endnu og derfor sådan set ikke kunne gå ind i en debat om forudsætningerne for den.
Gitte Seeberg (KF), 1998-12-17:
Vi er tilfreds med, at det nu er fastslået, at forsvarsforliget skal respekteres fuldt ud i 1999, at regeringen hverken direkte eller indirekte kan udhule de i forliget aftalte økonomiske vilkår, og at de voldsomme besparelser, som regeringen havde indlagt i budgetårene, udelukkende skal opfattes som regeringspartiernes partipolitiske ønsker forud for forhandlingerne om et nyt forsvarsforlig. Vi er også tilfreds med, at det lykkedes at opnå en aftale, hvorefter regeringen er forpligtet til at fremlægge et udspil til forhandlingerne senest den 1. marts 1999.
Annie Lunde Hansen (CD), 2001-01-11:
Jamen for at være hundrede procent sikker på, at der ikke er noget tilbage i den danske mælk og det danske kød, hvis køerne skulle have fået noget af det foder, har vi i går spurgt ministeren, om hun vil være så venlig at svare på, om det er korrekt, at der ikke findes noget sporbart i den danske mælk og i det danske kød. Skulle vi så ikke vente, til vi får ministerens svar på det, før vi hænger hele den danske industri ud og meget andet?
Morten Helveg Petersen (RV), 2009-01-13:
Allerførst skal jeg sige til ordføreren, at når nu ordførerens forslag til vedtagelse kommer til afstemning på torsdag, skal man nok ikke forvente, at Det Radikale Venstre stemmer for den opremsning af succeser, som jeg kunne høre i forslaget.
Morten Homann (SF), 2006-05-31:
Eller også kan man linde lidt på dynen og kigge ud og se, at uanset om man måske teoretisk set synes, at man har nogle dejlige regler, virker de ikke i praksis, og det er altså sådan, at folk, der er ramt af skimmelsvamp, må døje med det år ud og år ind, selv om de gør alt det rigtige.
Anders Samuelsen (RV), 2003-03-18:
vil vi forenkle til, at der kun er én sats, dog med en enkelt 10 pct.s ekstra sats for indkomster over 100.000 kr. Vi har valgt at fastholde forslaget i den oprindelige form, fordi vi mener, vi ad den vej optimalt set lægger det yderste pres på sammenholdt med vores anden mærkesag på skatteområdet, nemlig at få skatten på arbejde ned.
Pernille Rosenkrantz-Theil (S), 2021-03-17:
Ligger alting i dybfryseren til maj, og vi stadig væk ikke har åbnet skolesektoren, dér tror jeg så ikke vi er, men skulle vi være dér, er det da klart, at vi i forhold til den aftale om fagligt efterslæb, vi har indgået med hinanden, og hvor vi har fået næsten alle Folketingets partier med omkring bordet, og hvor vi har givet nogle særlige muligheder for uddannelsesforlængelse på erhvervsuddannelserne, bliver nødt til at genoverveje situationen.
Franciska Rosenkilde (ALT), 2023-02-21:
Hvis ordføreren her er enig i, at vi bør gøre noget for dyrevelfærden, bl.a. ved at undgå halekuperinger – en af årsagerne til, at det her sker, er jo netop pladsmangel, i forhold til at dyrene kan udøve deres naturlige adfærd, og i forhold til at de ikke bider hinanden i halerne – vil Dansk Folkeparti så være med til at skabe mere plads til de dyr, vi producerer i Danmark?
Vivi Kier (KF), 2011-02-03:
Men jeg forstår, at man ikke vil økonomiske sanktioner, man vil heller ikke, som fru Mette Frederiksen sagde, have, at de skal betale for den her plads, så i bund og grund skal man bare lade dem sejle deres egen sø derhjemme og sige, at vi ikke gør noget ved det – eller hvad?
Lone Møller (S), 2002-04-25:
I et indlæg i Frederiksborg Amtsavis skriver fødevareministeren, at regeringen vægter folkesundheden langt højere end den tidligere regering, og hvis nogen er i tvivl, skriver ministeren, så kan man bare kigge i regeringsprogrammet, for der står nemlig, at regeringen vil indføre 2 måneders behandlingsgaranti, og det betyder, at ingen patient skal stå på venteliste længere end 2 måneder. Farvel til ventelister, goddag til folkesundhed, så det batter; mage til sludder skal man dog lede længe efter.
Charlotte Dyremose (KF), 2007-03-30:
Med frygt for at blive skudt i skoene, at jeg støtter den samme regering, som undervisningsministeren er medlem af, vil jeg sige, at jeg faktisk synes, at undervisningsministeren ganske godt besvarede netop det spørgsmål, fordi der jo i Undervisningsministeriet er sat et arbejde i gang og der også er et udviklingsprogram i gang og der faktisk kommer til at foreligge en rapport i januar 2008.
Mette Thiesen (DF), 2024-05-22:
Jeg skal nok være her; det er noget, der er vigtigt at sige, men der er så stor berøringsangst omkring det her, at selv voksne mennesker, som er pædagogisk uddannede som mig selv, har rigtig svært ved at tackle det, og det er derfor, det er så vigtigt, at der er et beredskab.
John Dyrby Paulsen (S), 2014-04-03:
Jeg har stor respekt for, at Enhedslisten fremsætter et forslag, der i virkeligheden ligger i smuk forlængelse af, hvad Enhedslisten hele tiden har sagt, men jeg bliver stadig nødt til som en del af et regeringsparti at sige, at det her ikke har nogen gang på jorden i forhold til EU-forordningerne, og derfor kan vi ikke støtte beslutningsforslaget.
Søren Egge Rasmussen (EL), 2020-12-08:
Som jeg vist har sagt et par gange efterhånden, vil vi gerne starte med en advokatundersøgelse, og jeg har indtryk af, at der er nogle, der sidder i et udvalg og prøver at finde ud af, om et nyt parlamentarisk undersøgelsesredskab kan være noget, som ligger mellem sådan en advokatundersøgelse og den store kommissionsundersøgelse.
Jann Sjursen (KRF), 2001-01-25:
Der er jeg, som jeg tidligere har nævnt i debatten, enig i, at det er klogt i forbindelse med en udsendelse af grundloven ikke at udsende grundloven alene, men gøre det enten med kommentarer eller i en kommenteret udgave, som flere ordførere har været inde på.
Elisabeth Arnold (RV), 1997-10-21:
Jeg ved, at der er danske politikere, der har set den dag for sig ud i en forhåbentlig ikke alt for fjern fremtid, hvor det bliver almindeligt, at alle Den Europæiske Unions medlemslande har Europaudvalg, som vi har i Danmark, og at de alle sammen holder møde den samme fredag, hvor de alle sammen med deres minister diskuterer det samme punkt på dagsordenen på den næste uges ministerrådsmøde.
Jacob Buksti (S), 2002-11-15:
Altså: Man gennemfører massive skattelettelser af en størrelsesorden, som hr. Freddy Dam ikke engang kan gøre rede for, for folk, der ligger i den øverste ende af skalaen, og når man så engang skal til at finansiere hullet i statskassen, kommer man med massive offentlige besparelser.
Morten Messerschmidt (DF), 2021-03-24:
Jeg synes også i lyset af de bekymringer, som fru Katarina Ammitzbøll gør sig, i forhold til hvad der sker i andre lande, at det er opløftende, at vi i det danske Folketing således kan stå samlet om at sige, at vi godt kan finde ud af det, fordi vi vil finde ud af det.
Keld Albrechtsen (EL), 1999-11-03:
Så vil jeg godt spørge hr. Jacob Buksti: Når hr. Jacob Buksti nu henviser til Justitsministeriet med hensyn til grundlovsspørgsmålet, er hr. Jacob Buksti så opmærksom på, at der siden dengang er kommet en dom ved Højesteret, som jo siger noget om grænserne for suverænitetsafgivelse?
Line Barfod (EL), 2004-05-25:
Jeg vil gerne høre, om hr. Peter Skaarup kan komme med et eneste eksempel på en politiker i Folketinget, som mener, at man ikke skal retsforfølge så vel enkeltpersoner som foreningen Hizb-ut-Tahrir, hvis de gør noget ulovligt. Angående spørgsmålet om foreningsfrihed og sammenligning af forskellige foreninger vil jeg bare høre, om hr. Peter